# Batalla de Baidoa

La batalla de Baidoa fou el nom donat als combats entre milicians lleials al Govern Federal de Transició de Somàlia i l'exèrcit etíop d'un costat, i les milícies de la Unió de Corts Islàmiques de Somàlia de l'altra. El 20 de desembre les forces del govern estaven en retirada. L'arribada d'importants contingents etíops va canviar el signe de la guerra, utilitzant tancs, artilleria i aviació, de les que els islamistes no disposaven. La batalla fou equilibrada fins al dia 22 quan van intervenir els etíops, que no van tenir cap obstacles serios. Del 22 al 26 és ja només la relació dels avanços etíops cap a la capital.
El 20 de desembre del 2006 es van iniciar els combats a 25 km al sud de Baidoa on les corts van anunciar la conquesta de la base de Daynuunay. Els combats es van traslladar a la base islamista de Moode Moode i els etíops van començar a usar canons i tancs. Les baixes van començar a ser nombroses i contradictòries.
S'informava de combats a Iidale a 55 km al sud de Baidoa, a Buulo Jadid a 23 km al nord i a Manaas, a 30 km al sud-oest. El GFT acusava de l'atac de Iidale a Abu Taha al-Sudan, que els americans assenyalaven com un dels responsables dels atemptats a les seves ambaixades a Nairobi i Dar es Salam el 1988. El govern al·legava que controlava Daynuunay.
L'enviat de la Unió Europea Louis Michel va aterrar a Baidoa per entrevistar-se amb les dues parts i després a Mogadiscio i es va acordar una trobada a Khartum en una data futura no determinada.
A Dadaab (Kenya), l'ajudant de l'Alt Comissionat pels Refugiats Wendy Chamberlin, va informar que 34.000 persones havien arribat als camps però que suposava que els fugitius eren uns 80.000. El Programa Mundial d'Aliments va tractar de portar ajut humanitari. Les corts informaven de combats molt durs.
El dia 21 de desembre el president de Puntland Mohammud Musse Hersi, àlies Adde, va informar de fortes pèrdues per part de les corts i deia que la lluita a Iidale i Dayniinay continuava. Les perspectives no eren bones pel govern
El dia 22 de desembre el GFT va anunciar que havia causat moltes baixes a l'enemic i les corts per la seva part deien el mateix però el govern deia que avançava cap a Dinsoor. El canvi s'havia produït per la intervenció de forces etíops. 20 tancs etíops T-55 i 4 helicòpters de combat foren vistos prop de Baidoa cap a Iidale. Les informacions parlaven de què Etiòpia disposaria de fins a 50 tancs. S'informava de la mort de civils.
Al nord, a Mudug, 500 soldats etíops amb 8 tancs i 30 vehicles pesats es van dirigir a Bandiradley, en poder de les corts. El govern informava de 500 soldats eritreus en les files dels islamistes, a Buurhakaba o Burhakaba, i que les forces enemigues havien estat destruïdes a Dinsoor. 90 cossos d'islamistes foren trobats a Moode Moode, testimoniats per un fotògraf de l'Associated Press.
El consell de les corts va declarar la guerra al Govern Federal de Transició (GFT) i a Etiòpia.
El 23 de desembre la lluita encara es mantenia a l'entorn de Baidoa, especialment a Iidale i Dinsoor, a 60 i 120 km al sud. El govern informava que en la lluita havien mort uns 500 soldats enemics i que molts dels morts eren nois molts joves, quasi nens, enviats a lluitar per les corts.
Les corts van declarar que era una guerra religiosa La lluita seguia encara prop de Daynunay a 20 km al sud de Baidoa. Els islamistes van cridar combatents d'altres països a ajudar-los en la guerra santa. El cap de la defensa de les corts xeic Yusuf Mohammed Siad Indho-adde, va fer la crida i va dir que havien conquerit Tiyoglow i la regió de Bakool. Periodistes independents van poder comprovar que Iidale havia estat conquerida per les corts i hi havia morts etíops, informacions que el GFT va rebutjar com a propaganda. 200 ferits de cada bàndol havien entrat en hospitals segons la Creu Roja.
El dia 24 de desembre el comandant islamista a Burhakaba, Abdulahi Gedow, va reivindicar la conquesta de Gasarta, a menys de 12 km al sud de Baidoa a 10 km al nord de Daynunay i que havia destruït cinc tancs etíops. En canvi el ministre de defensa del GFT Barre Shire Hirale reclamava haver reconquerit Iidale després d'un combat amb més de 100 baixes. DE Kismaayo van sortir 1000 homes per lluitar amb les corts. La intervenció de l'aviació etíop va posar fi a la resistència. Dinsoor i Buurhakaba o Burhakaba forem bombardejades i al nord Bandiiradley o Bandiradley al Mudug i Beledweyne a Hiiraan. El viceministre de defensa del govern, Salad Ali Jele, va dir que estaven a punt de conquerir Burhakaba. S'haurien produït manifestacions a Mogadiscio en protesta pels atacs aeris etíops.
El dia 25 de desembre la batalla de Baidoa s'havia pràcticament acabat i els avions etíops bombardejaven els aeroports de Mogadiscio i Bali-Dogle (115 km al nord-oest de la capital) prop de Wanlaweyne i a mig camí entre la capital i Burhakaba. Almenys una persona va morir en els atacs aeris a la capital i altres van resultar ferides. Les forces etíops van ocupar Beledweyne i Buuloburde a Hiiraan, i dotzenes de tancs etíops es van dirigir cap a Jowhar, acompanyats del senyor local de la guerra Mohamed Omar Habeb 'Mohamed Dhere' que esperava restablir el seu control sobre la ciutat. Dinsoor i Burhakaba estaven assetjades. i la lluita avançava de Dinsoor cap a Rama-Addey. Els islamistes dirigits per Aden Ayrow, un veterà de l'Afganistan, presentaven forta resistència tot i el seu reduït armament. A final del dia Dinsoor va caure en mans dels etíops.
El dia 26 de desembre les forces islamistes van abandonar les seves posicions a Burhakaba i Dinsoor abandonant el seu equip militar i es van retirar cap a Mogadiscio. REls etíops van entrar a Buurhakaba o Burhakaba quan ja havia estat evacuada. Un portaveu etíop també va informar d'haver entrat a Dinsoor sense oposició. Tot i així els milicians locals encara operaven. Atacs aeris es van fer aquest dia a Leego, a l'est de Buurhakaba o Burhakaba amb tres morts. Meles Zenawi d'Etiòpia va anunciar que el seu país volia retirar les tropes en poques setmanes i que el seu objectiu era damnar la capacitat militar de les corts, i el sentiment d'invencibilitat, i assegurar un futur més equilibrat per les converses de pau. Estats Units va anunciar el seu suport a l'operació militar etíop, entenent els motius de seguretat al·legats pels etíops. Qatar com a president del Consell de Seguretat de l'ONU, va fer una crida a la pau i la retirada de les forces internacionals. La proposta no va tenir el suport dels membres permanents del consell de seguretat.

## Referències

* ↑ Fighting erupts on Somali front near govt stronghold Arxivat 2008-10-13 a Wayback Machine. Reuters
* ↑ Heavy fighting erupts in Somalia Arxivat 2007-01-05 a Wayback Machine. BBC
* ↑ Ferocious fighting continues closer to the government base of Baidoa Arxivat 2007-09-30 a Wayback Machine. Shabelle Media Network
* ↑ Somali Islamist downplays war fears amid clashes Arxivat 2008-01-17 a Wayback Machine. Reuters
* ↑ Heavy fighting rages near Baidoa, the government base Arxivat 2015-11-30 a Wayback Machine. SomaliSpot
* ↑ Skirmishes in Somalia follow agreement to resume peace talks Associated Press
* ↑ Residents flee fighting near Baidoa Arxivat 2008-09-14 a Wayback Machine. Reuters
* ↑ Clashes broaden between Somali Islamist and government troops Arxivat 2007-01-07 a Wayback Machine. AFP
* ↑ Skirmishes on for the second day as EU commission lands at Baidoa Arxivat 2007-09-30 a Wayback Machine. Shabelle Media Network
* ↑ EU commissioner Louis Michel arrives in Mogadishu Arxivat 2007-09-30 a Wayback Machine. Shabelle Media Networks
* ↑ Govt, Islamic rivals to hold peace talks Associated Press
* ↑ Political crisis in Somalia escalates Arxivat 2024-10-03 a Wayback Machine. NDTV
* ↑ Changes dateline, adds casualties, quotes, EU update (sic) Arxivat 2008-09-07 a Wayback Machine. dpa German Press Agency
* ↑ Islamists suffered heavy casualties, says Puntland president Garowe Online
* ↑ Clashes enter the second day, government may have upper hand Arxivat 2015-11-30 a Wayback Machine. SomaliSpot
* ↑ Baidao on the brink of collapse Arxivat 2015-11-30 a Wayback Machine. SomaliSpot
* ↑ SomaliSpot Arxivat 2015-11-30 a Wayback Machine. SomaliSpot
* ↑ Somalia: Politics bulletin - December 22nd Arxivat 2015-11-30 a Wayback Machine. SomaliSpot
* ↑ Ethiopian tanks roll in Somali battle's fourth day Arxivat 2007-01-11 a Wayback Machine. Reuters
* ↑ Ethiopian Ethiopian tanks roll into Somalia Arxivat 2007-01-02 a Wayback Machine. dpa - Deutsche Presse-Agentur
* ↑ SOMALIA: Dozens killed as fighting continues in the south Arxivat 2008-09-26 a Wayback Machine.IRIN
* ↑ Somalia Civilians flee fighting Arxivat 2006-12-22 a Wayback Machine.Al Jazeera
* ↑ Somalia: Government press release - situation Arxivat 2015-11-30 a Wayback Machine. SomaliSpot
* ↑ Carnage as Somalia "in state of war Arxivat 2007-01-03 a Wayback Machine. CNN
* ↑ Thousands flee as war escalates Arxivat 2006-12-25 a Wayback Machine. CNN
* ↑ Islamists 'capture' frontline position Sunday Herald Sun
* ↑ Somali Courts capture government position Arxivat 2007-09-30 a Wayback Machine. Middle East Online
* 1 2 3 Ethiopian tanks move into battle with Somalia Islamists Arxivat 2020-04-18 a Wayback Machine. AFP
* ↑ Somali Islamists urge Muslims to join war on Ethiopia Arxivat 2007-03-31 a Wayback Machine. Reuters
* ↑ Somali Islamists urge Muslim fighters to join jihad Arxivat 2007-02-16 a Wayback Machine. Reuters
* ↑ Islamists call world Muslim fighters to wage their jihad war in Somalia Arxivat 2007-09-30 a Wayback Machine. Shabelle Media Networks
* ↑ Ethiopian bodies seen in Idale town Arxivat 2015-11-30 a Wayback Machine. SomaliSpot
* ↑ Somalia: Islamists claim they seized Gasarte quite closer to Baidoa Arxivat 2007-09-30 a Wayback Machine. Shabelle Media Networks
* ↑ Ethiopian planes bomb Somali areas: witnesses Arxivat 2007-03-31 a Wayback Machine.Reuters
* ↑ Over 100 killed in clashes Arxivat 2007-09-30 a Wayback Machine. SA
* ↑ Ethiopia fights rival Somali Islamists Arxivat 2006-01-18 a Wayback Machine. Reuters
* ↑ Ethiopian Airstrikes Target Islamists in Somalia Voice of America
* ↑ Somalia: Clashes spread in Mudug and Hiran regions Arxivat 2015-11-30 a Wayback Machine. SomaliSpot
* ↑ Anti-Ethiopia rallies in Somalia Arxivat 2015-11-30 a Wayback Machine. SomaliSpot
* ↑ Somalia: Ethiopian helicopter down, claim Islamists Arxivat 2015-11-30 a Wayback Machine. SomaliSpot.
* ↑ Duhul, Salad «Ethiopian jets bomb airports in Somalia». Yahoo!, Associated press, 25-12-2006 [Consulta: 1r gener 2007].
* ↑ Somalia: Islamic Courts to tighten security in the capital Arxivat 2015-11-30 a Wayback Machine. SomaliSpot
* ↑ ICU lost key towns in Somalia Arxivat 2015-11-30 a Wayback Machine. SomaliSpot
* ↑ Ethiopian jets strike Somali airports Arxivat 2008-10-12 a Wayback Machine. Reuters
* ↑ Ethiopia making progress in Somalia fighting Arxivat 2015-11-30 a Wayback Machine. SomaliSpot
* ↑ Somalia: War bulletin for December 25, 2006 Arxivat de novembre 30, 2015, a Wayback Machine. SomaliSpot
* ↑ Somalia: Intense fighting around Diinsoor reported Garowe Online
* ↑ Somalia: Breaking News - Islamic Courts vacate Burhakaba Arxivat 2015-11-30 a Wayback Machine. SomaliSpot
* ↑ Islamic fighters quitting Somalia front AP
* ↑ Somalia: Islamists lost Dinsor and Bur-Hakaba towns as Ethiopia advances Arxivat 2015-11-30 a Wayback Machine. SomaliSpot
* ↑ Islamic forces retreat in Somalia Arxivat 2007-01-25 a Wayback Machine. CNN
* 1 2 Ethiopian jets fire on retreating Somali Islamists Arxivat 2007-05-06 a Wayback Machine. Reuters
* ↑ Islamic forces retreat in Somalia Arxivat 2007-01-25 a Wayback Machine. CNN
* ↑ «State Department: U.S. supports Ethiopian military». CNN, 26-12-2006 [Consulta: 1r gener 2007]. Arxivat 2007-01-06 a Wayback Machine.
* ↑ «U.N. Envoy seeks Security Council action on Somalia». CNN, 27-12-2006 [Consulta: 1r gener 2007]. Arxivat 2007-01-04 a Wayback Machine.

## Vegeu també

* Batalla de Bandiradley